ಕೋಪನ್ ಹ್ಯಾಗನ್ ನಲ್ಲಿ ಅಂತರರಾಷ್ಟ್ರೀಯ ಮಟ್ಟದ ಹಲವಾರು ರೀತಿಯ ವಸ್ತುಸಂಗ್ರಹಾಲಯಗಳಿವೆ. ರಾಷ್ಟ್ರೀಯ ವಸ್ತುಸಂಗ್ರಹಾಲಯವಾದ "ನ್ಯಾಷನಲ್ ಮ್ಯಸೀಟ್" ಡೆನ್ಮಾರ್ಕ್ ನ ಬಹಳ ವಿಶಾಲವಾದ ಪ್ರಾಚೀನ ವಸ್ತಶೋಧನೆ ಮತ್ತು ಸಾಂಸ್ಕೃತಿಕ ಇತಿಹಾಸದ ವಸ್ತುಸಂಗ್ರಹಾಲಯವಾಗಿದ್ದು, ಡ್ಯಾನಿಷ್ ಮತ್ತು ವಿದೇಶೀ ಸಂಸ್ಕೃತಿಗಳ ಇತಿಹಾಸಗಳನ್ನು ಏಕರೂಪದಲ್ಲಿ ಹೊಂದಿದೆ. ರಾಷ್ಟ್ರೀಯ ಗ್ಯಾಲರಿ - "ಸ್ಟಾಟೆನ್ಸ್ ಮ್ಯೂಸಿಯಮ್ ಫಾರ್ ಕಂಸ್ಟ್" - ಡೆನ್ಮಾರ್ಕ್ ನ ಕಲಾ ವಸ್ತುಸಂಗ್ರಹಾಲಹವಾಗಿದ್ದು 12ನೆಯ ಶತಮಾನದಿಂದ ಇಂದಿನವರೆಗಿನ ಕಲಾವಿದರ ಕೃತಿಗಳು ಇಲ್ಲಿ ಸಂಗ್ರಹಿತವಾಗಿವೆ. ಈ ಸಂಗ್ರಹಗಳಲ್ಲಿ ಪ್ರತಿನಿಧಿಸಲ್ಪಟ್ಟ ಕಲಾವಿದರ ಪೈಕಿ ರೂಬೆನ್ಸ್, ರೆಂಬ್ರಾಂಡ್ಟ್, ಪಿಕಾಸೋ,ಬ್ರಾಕ್, ಲೆಗೆರ್, ಮ್ಯಾಟಿಸ್, ಮತ್ತು ಎಮಿಲ್ ನೋಲ್ಡ್ ಇದ್ದಾರೆ. 

ಕೋಪನ್ ಹ್ಯಾಗನ್ ನ ಮತ್ತೊಂದು ಪ್ರಮುಖ ಕಲಾವಸ್ತುಸಂಗ್ರಹಾಲಯ Ny ಕಾರ್ಲ್ಸ್ ಬರ್ಗ್ ಗ್ಲಿಪ್ಟೋಟೆಕ್ ಎಂಬ ಕಾರ್ಲ್ಸ್ ಬರ್ಗ್ ನ ಎರಡನೆಯ ತಲೆಮಾರಿನ ಶ್ರೇಷ್ಠ ಉದ್ಯಮಿ-ಜನಾನುರಾಗಿ ಕಾರ್ಲ್ ಜೇಕಬ್ಸನ್ ಸ್ಥಾಪಿಸಿದ ಕಲಾಲಯವಾಗಿದ್ದು ಅವರ ವೈಯಕ್ತಿಕ ಸಂಗ್ರಹಗಳನ್ನು ಕೇಂದ್ರವಾಗಿರಿಸಿಕೊಂಡು ಈ ಮ್ಯೂಸಿಯಂ ಅನ್ನು ರಚಿಸಲಾಗಿದೆ. ಅದರ ಮುಖ್ಯ ಗುರಿಯು ಈಜಿಪ್ಷಿಯನ್, ರೋಮನ್ ಮತ್ತು ಗ್ರೀಕ್ ಶಾಸ್ತ್ರೀಯ ಶಿಲ್ಪಕಲೆ ಮತ್ತು ಇತರ ಪುರಾತನ ವಸ್ತುಗಳಾಗಿದ್ದು, ಇಲ್ಲಿನ ರಾಡಿನ್ ರ ಶಿಲ್ಪಗಳ ಸಂಗ್ರಹವು ಫ್ರಾನ್ಸ್ ನ ಹೊರತಾಗಿ ಬಲು ದೊಡ್ಡದೆನಿಸಿಕೊಂಡಿದೆ(ಗ್ಲಿಪ್ಟೊ-, ಗ್ರೀಕ್ ಮೂಲಪದ ಗ್ಲಿಫೀನ್ ನಿಂದ, ಕೆತ್ತು ಎಂದರ್ಥ, ಮತ್ತು ಥೆಕೆ, ಒಂದು ಸಂಗ್ರಹ-ತಾಣ). ಶಿಲ್ಪಕಲೆಗಳ ಸಂಗ್ರಹಗಳಲ್ಲದೆ, Ny ಕಾರ್ಲ್ಸ್ ಬರ್ಗ್ ಗ್ಲಿಪ್ಟೋಟೆಕ್ ಇಂಪ್ರೆಷನಿಸ್ಟ್ ಮತ್ತು ಇಂಪ್ರೆಷನಿಸ್ಟ್ ನಂತರದ ಕುಂಚಕಲಾವಿದರ ಸಮಗ್ರ ಪೇಯ್ನ್ ಟಿಂಗ್ ಸಂಗ್ರಹವನ್ನು ಹೊಂದಿದ್ದು, ಕಲಾವಿದರಾದ ಮಾನೆಟ್, ರೆನಾಯ್ರ್, ಸೆಝಾನ್ನೆ, ವಾನ್ ಗಾಗ್, ಮತ್ತು ಟೌಲೌಸ್-ಲಾಟ್ರೆಕ್ ಅಲ್ಲದೆ ಡ್ಯಾನಿಷ್ ಸ್ವರ್ಣಯುಗದ ಕಲಾವಿದರ ಕಲೆಗಳ ಸಂಗ್ರಹವೂ ಇಲ್ಲಿದೆ. 

ಲೂಯಿಸಿಯಾನಾವು ಆಧುನಿಕ ಕಲೆಯ ವಸ್ತುಸಂಗ್ರಹಾಲಯವಾಗಿದ್ದು ಕೋಪನ್ ಹ್ಯಾಗನ್ ನಿಂದ ಕೊಂಚ ಉತ್ತರಕ್ಕೆ ತೀರಪ್ರದೇಶದಲ್ಲಿದೆ. ಓರ್ಸಂಡ್ ನ ಮೇಲುಭಾಗದ ಪ್ರದೇಶದಲ್ಲಿರುವ ಶಿಖರಪ್ರದೇಶದಲ್ಲಿರುವ ಶಿಲ್ಪೋದ್ಯಾನದ ಮಧ್ಯಭಾಗದಲ್ಲಿ ಈ ವಸ್ತುಸಂಗ್ರಹಾಲಯವಿದೆ. ಈ ವಸ್ತುಸಂಗ್ರಹಾಲಯವು ಪ್ಯಾಟ್ರೀಷಿಯಾ ಸ್ಕಲ್ಟ್ಝ್ ರ 1,000 ಪ್ಲೇಸಸ್ ಟು ಸೀ ಬಿಫೋರ್ ಯೂ ಡೈ ಪುಸ್ತಕದಲ್ಲಿ ಉಲ್ಲೇಖಿತವಾಗಿದೆ. ದ ಡ್ಯಾನಿಷ್ ಮ್ಯೂಸಿಯಮ್ ಆಫ್ ಆರ್ಟ್ & ದಿಸೈನ್ 18ನೆಯ ಶತಮಾನದ, ಹಿಂದೆ ಫ್ರೆಡೆರಿಕ್ಸ್ ಹಾಸ್ಪಿಟಲ್ ಆಗಿದ್ದ ಸ್ಥಳದಲ್ಲಿ ಸ್ಥಾಪಿತವಾಗಿದ್ದು ಇಲ್ಲಿ ಡ್ಯಾನಿಷ್ ವಿನ್ಯಾಸ ಮತ್ತು ಅಂತರರಾಷ್ಟ್ರೀಯ ವಿನ್ಯಾಸ ಹಾಗೂ ಹಸ್ತಕೌಶಲಗಳ ಪ್ರದರ್ಶನವಿದೆ. 

ಇತರ ವಸ್ತುಸಂಗ್ರಹಾಲಯಗಳೆಂದರೆ:

ಅಂತರಾಷ್ಟ್ರೀಯ ಸಂಬಂಧಗಳು
ವಸ್ತು ಸಂಗ್ರಹಾಲಯಗಳು
ವಿಮಾನ ನಿಲ್ದಾಣಗಳು
ಬಂದರು